|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад | |
|  | Број: 128-90-455/2018-05 | Датум: 07.03.2018. |

На основу члана 3. Правилника о додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање програмa и пројеката у области основног и средњег образовања и васпитања у Аутономној покрајини Војводини („Службени лист АПВ“, бр. 6/17), члана 3. Покрајинске скупштинске одлуке о додели буџетских средстава организацијама националних мањина – националних заједницa ("Службени лист АПВ", број 14/2015), а у вези сa Покрајинском скупштинском одлуком о буџету Аутономне покрајине Војводине за 2018. годину („Службени лист АПВ“, бр. 57/2017), Покрајински секретаријат за образовање, прописе, управу и националне мањине-националне заједнице расписује

**КОНКУРС**

**ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА УДРУЖЕЊА У ОБЛАСТИ ОСНОВНОГ И СРЕДЊЕГ ОБРАЗОВАЊА И ЗА**

**СУФИНАНСИРАЊЕ ОРГАНИЗАЦИЈА НАЦИОНАЛНИХ МАЊИНА – НАЦИОНАЛНИХ ЗАЈЕДНИЦА У АП ВОЈВОДИНИ ЗА 2018. ГОДИНУ**

Покрајински секретаријат за образовање, прописе, управу и националне мањине-национале заједнице (у дањем тексту: Секретаријат), у складу са Финансијским планом и финансијским могућностима у буџетској 2018. години, финансира и суфинансира удружења са седиштем на територији АП Војводине, за програме и пројекте, у области основног и средњег образовања у АП Војводини у износу од **362.500,00** динара и у области активности и рада организација националних мањина у износу од **1.800.000,00 динара.**

***I) РАСПОДЕЛА СРЕДСТАВА У ОБЛАСТИ ОБРАЗОВАЊА***

Право учествовања на Конкурсу имају удружења са седиштем на територији АП Војводине која су као један од циљева удруживања статутом предвидела активности у области образовања.

Средства у износу од **362.500,00** динара намењена су за финансирање и суфинансирање следећих приоритета:

1. модернизације образовно-васпитног рада;
2. усаглашавање образовања са потребама тржишта рада;
3. неговање мултикултуралности/интеркултуралности и традиције, матерњег језика припадника националних мањина – националних заједница;
4. подршку инклузивном образовању и превенција раног напуштања формалног образовања;
5. подстицање ваннаставних активности.

Критеријуми за доделу средстава су:

1) одговор на тему програма/пројекта;

2) утицај предложеног програма/пројекта;

3) компетентност предлагача и досадашње искуство.

Потребна документација која се подноси уз пријаву**:**

1. фотокопија решења о упису у регистар код агенције за привредне регистре;
2. фотокопија потврде о пореском идентификационом броју;
3. фотокопија извода из статута удружења или оснивачког акта (у коме је утврђено да

се циљеви удружења остварују у области која је предвиђена конкурсом), оверено од стране удружења.

***II) РАСПОДЕЛА СРЕДСТАВА У ОБЛАСТИ АКТИВНОСТИ ОРГАНИЗАЦИЈА НАЦИОНАЛНИХ МАЊИНА – НАЦИОНАЛНИХ ЗАЈЕДНИЦА***

Право учестовања на Конкурсу имају регистрована правна лица – организације и удружења припадника етничких заједница са седиштем на територији Аутономне покрајине Војводине, чија се делатност заснива на очувању и неговању националног и културног идентитета или чија се делатност заснива на очувању и унапређењу међунационалне толеранције са територије Аутономне покрајине Војводине које се баве:

* очувањем и неговањем језика, народних обичаја и старих заната;
* неговањем и подстицањем народног стваралаштва;
* организацијом програма и пројеката мултикултуралног карактера у циљу развијања духа толеранције;
* представљањем културних добара од изузетног значаја за националне заједнице;
* заштитом и презентацијом фолклорног наслеђа;
* неговањем књижевног, драмског, сценског, музичког и ликовног стваралаштва;
* организацијом меморијала, фестивала, манифестација, јубилеја, колонија, кампова;
* неговањем и развојем аматеризма;
* научним и другим истраживањима;
* неговањем сарадње са матичним земљама и других облика међународне сарадње;
* издаваштвом у области права националних заједница- националних мањина;
* очувањем и неговањем међунационалне толеранције;
* очувањем и неговањем националног и културног идентитета припадника ромске националне заједнице ради реализације афирмативних мера и процеса за интеграцију Рома;
* организовањем семинара, конференција и других облика научних и едукативних скупова, односно културних, образовних, спортских и других манифестација;
* осталим програмима и пројектима усмереним на остваривање права националних мањина

Средства у износу од **1.800.000,00 динара** намењена су за суфинансирање :

-редовне делатности

-набавке опреме и

-програма и пројеката организација националних мањина - националних заједница са територије Аутономне покрајине Војводине

Критеријуми за доделу средстава су:

- процентуално учешће поједине националне мањине-националне заједнице у укупној мањинској популацији у АП Војводини;

- бројност њених организација и њихове активности у чијем се суфинансирању учествује;

- укупни материјални трошкови;

- просторни карактер и значај манифестације или пројекта (међународни, мултиетнички, од ширег значаја, међуопштински, локални итд.);

- временско трајање манифестације или пројекта;

- број учесника манифестације или пројекта;

- интересовање и посећеност публике;

- континуитет и редовност одржавања манифестације;

- медијски публицитет (телевизијски и радио преноси или снимци, извештавање штампе и други начини презентације);

- пратеће и накнадне активности (посебан наступ и представљање победника, гала вечери, издавање зборника, каталога и других публикација и сл.);

- број запослених лица код подносиоца захтева;

- остале активности, манифестације и приредбе које организује подносилац захтева;

- финансирање манифестација од других органа, организација, фондова, спонзора или донатора из земље или иностранства

Потребна документација која се подноси уз пријаву

1. Фотокопија решења о упису у регистар код агенције за привредне регистре
2. Потврде о пореском идентификационом броју (ПИБ);
3. доказ о отвореном рачуну код пословне банке или доказ о отвореном рачуну код Управе за трезор са назнаком јединственог броја корисника јавних средстава код Управе (ЈБ КЈС).

**ЗАЈЕДНИЧКИ УСЛОВИ КОНКУРСА:**

* Пријаве се подносе искључиво на конкурсним обрасцима Секретаријата, за немене предвиђене овим конкурсом - за област образовање образац 1, за област националних мањина-националних заједница образац 2;
* На Конкурс се не могу пријављивати директни буџетски корисници;
* Неблаговремене и непотпуне или неправилно попуњене пријаве, пријаве које нису поднете од стране овлашћених лица, као ни пријаве које нису предмет Конкурса неће се узимати у разматрање;
* пријаве од стране учесника на конкурсу којима су додељена средства на основу претходних конкурса Секретаријата, а нису измирили преузете обавезе по тим конкурсима или нису благовремено затражили од Секретаријата продужење рока за реализацију средстава добијених по основу ранијих конкурса Секретаријата неће се узимати у разматрање;
* Секретаријат задржава право да од подносиоца пријаве по потреби затражи додатну документацију и информације или изађе на лице места, односно да за доделу средстава одреди испуњење додатних услова;
* Секретаријат није обавезан да образложи своје одлуке;
* Против одлуке од додели средстава не може се уложити жалба;
* Пријаве на конкурс се подносе од дана објављивања конкурса, а најкасније до 15.новембра 2018.године;
* Расподела средстава по конкурсу вршиће се до утрошка средстава опредељених конкурсом, у року од 45 дана од дана подношења пријаве;
* Пријаве и приложена документација се подносиоцима не враћају;
* Једно правно лице може да поднесе највише једну пријаву;

**НАЧИН ПОДНОШЕЊА ПРИЈАВЕ**

* Образац 1 и образац 2 пријаве као и текст конкурса може се преузети од дана објављивања конкурса у просторијама Секретаријата (канцеларија 63/I) или на web адреси Секретаријата [www.puma.vojvodina.gov.rs](http://www.puma.vojvodina.gov.rs)
* Пријаве на конкурс се подносе на српском језику или на језику националне мањине-националне заједнице који је у службеној употреби у раду органа Аутономне покрајине Војводине;
* Пријаве се подносе:

1.) лично предајом писарници покрајинских органа управе у Новом Саду;

2) поштом на адресу: *Покрајински секретаријат за образовање,прописе управу и националне мањине – националне заједнице 21000 Нови Сад, Булевар Михаила Пупина 16. СА НАЗНАКОМ: За конкурс за финансирање и суфинансирање пројеката у области образовања или*

*За конкурс за суфинансирање активности и рада организација националних мањина*

|  |
| --- |
| **ПРИМЕНА ЗАКОНА О ЈАВНИМ НАБАВКАМА** |

Уколико се на корисник средстава Конкурса примењује члана 2. став 1. тачка 2) Закона о јавним набавкама (“Службени гласник Р. Србије”, број 124/2012, 14/2015, 68/2015), односно уколико ће се средства остварена по овом конкурсу користити за набавку радова, добара или услуга, а учешће тих средстава чини више од 50% вредности набавке, корисник средстава ће се сматрати наручиоцем и у обавези је да примењује Закон о јавним набавкама.

**ОЦЕЊИВАЊЕ ПРОЈЕКАТА И ОДЛУЧИВАЊЕ О ДОДЕЛИ СРЕДСТАВА**

* Поднете пријаве разматра комисија коју образује покрајински секретар за образовање, прописе, управу и националне мањине - националне заједнице;
* Решење о расподели средстава доноси покрајински секретар, на основу предлога конкурсне комисије;
* Са подносиоцима пријава којима су одобрена средства, Покрајински секретаријат за образовање, прописе, управу и националне мањине - националне заједнице ће закључити уговор о финансирању односно суфинансирању;
* Резултати конкурса се објављују на званичној web адреси Секретаријата.

ПОКРАЈИНСКИ СЕКРЕТАР

Nyilas Mihály

(Михаљ Њилаш)